Talsmenn breska götublaðsins Mail on Sunday segja að blaðið standi við fréttaflutning sinn af hertogahjónunum Harry og Meghan og sé reiðubúið í málaferli vegna hans , að því er fram kemur í frétt BBC . Eins og Fréttablaðið greindi frá sendi Harry frá sér tilfinningaríka en harðorða tilkynningu í gær þar sem hann sagðist vera kominn með nóg af fréttaflutningi breskra götublaða . Nú væru sömu öfl að ráðast á konuna hans og hefðu ráðist á móður hans . Málaferlin ná til fréttar Mail on Sunday sem varðaði handskrifað bréf sem Meghan skrifaði föður sínum stuttu eftir brúðkaup þeirra árið 2018 . Götublaðið birti bréfið í heild sinni og vill parið meina að þar sé um að ræða brot gegn einkalífi þeirra . Í umfjöllun BBC er haft eftir Roy Greenslade , pistlahöfundi Guardian og fyrrverandi ritstjóra Daily Mirror að prinsinn hafi tekið mikla áhættu með því að hafa tekið ákvörðun um að stefna blaðinu . „ Fjölmiðlar - og þá sérstaklega götublöðin - eru ekki nærrum því eins valdamikil núna og þau voru á dögum móður hans , “ segir hann . Díana prinsessa hlaut nokkurra útreið í götublöðum á sínum tíma áður en hún lést í bílslysi í París árið 1997 . „ Er hann að nota sleggju til að brjóta hnetu hérna ? Ég held að hann gæti komist að því að þetta þjóni ekki hagsmunum þeirra , heldur þvert á móti , “ segir Greenslade . Prinsinn sagðist í tilkynningu sinni í gær gera sér fulla grein fyrir því að hann væri að taka ákvörðun . Hins vegar væri um að ræða rétta ákvörðun . „ Því miður hefur konan mín orðið eitt að nýjustu fórnarlömbum breskra götublaða sem herja á einstaklinga án þess að hugsa um afleiðingarnar , í miskunnarlausri herferð sem hefur farið stigmagnandi síðastliðið ár , í gegnum meðgöngu hennar og á meðan við höfum alið nýfæddan son okkar . “